Tazwart tamatut ɣezzifen si zik ɣer wass-a. Gar wid i d-yewwin abrid-a ad d-nebder:( Yucef uqassi, Si muḥ u mḥend, Si lbacir Amellaḥ, Muḥend ulḥussin...) ɣef waya tamedyazt d taẓuri taqbaylit i dyeddan s tuget deg yidles amaziɣ taqburt. D tamedyazt id-isebgnen iḥulfan d wuguren idttmagaren yemdanen ama d argaz neɣ tameṭṭut tettwenfk-as tegnit i wakken ad yessufeɣ ayen i yellan deg wul-is s usefru. Tamedyazt ḥarzen-tt yemdanen fkan-as azal akken ur tettmettat ara, yewɛar ad as-nefk tabadut yerṣan, yarnu tabadut-agi tettbeddil s ubeddel n wakud, anda yezmer lḥal ad naf yal lqarn d acu n tenfalit akked d twuri i as-yefka, yarnu tettemxallaf daɣen seg umyaru ɣer wayed, ad d-nefk kra n yimedyaten Voltaire yura-d ɣef tmedyazt:" Tamedyazt d aẓawan n yiman"1. Ma d Saint-Jonh Perse yura-d ula d netta yenna-d “Tamedyazt uqbel ad yili d asekar n tmusni, yella d asker n tudert”2 . Ma d M. Mammeri yefka-d tamuɣli-nes ɣef tmedyazt yenna-d: " Tamedyazt timawit n leqbayel d tumant mazal-itt tedder"3, ihi tamedyazt s yes-s i d d-senfalayen yimedyazen iḥulfan-nsen d tektiwin-nsen d wayen akk i ten-iḥuzan anda bɣun illin ɣef waya: "Ulac agraw n yemdanen ur nesɛi ara tamedyazt neɣ taẓuri"4, daɣen tamedyazt maci d ayen yeffer umedyaz neɣ d ayen id-inuda tusa-as-d d tikci n Rebbi i wakken ad yessefru, ur yezmir ara ad yugi ayen i as-d-yettunfken ɣef waya amedyaz-nni ara yessefru maci d netta i d-yettextirin ad yexdem tamedyazt acku tettas-d waḥd-s ttawiṇd isefra ɣef wayen i ttidiren neɣ ayen sellen s ɣur wiyaḍ5.